Blaze7451/Wiki-th-20250601 huggingface dataset:
ผู้รักษาประตู

ไฟล์:LevYashin.JPG|thumb|เลฟ ยาชิน อดีตผู้รักษาประตูของดีนาโมมอสโก และทีมชาติโซเวียต (รัสเซียในปัจจุบัน) และเป็นผู้รักษาประตูเพียงคนเดียวที่ได้รับบาลงดอร์
ผู้รักษาประตู (goalkeeper) เป็นตำแหน่งในการเล่นกีฬาหลายประเภทมีหน้าที่ป้องกันไม่ให้ทีมฝ่ายตรงข้ามทำคะแนนได้ โดยการป้องกันลูกบอลหรืออุปกรณ์อื่นเข้าสู่ประตู กีฬาที่มีผู้รักษาประตูได้แก่ ฟุตบอล ฮอกกี้ ไอซ์ฮอกกี้ โปโลน้ำ ลาครอสส์ ฟุตซอล
ในการแข่งขันฟุตบอล อักษรย่อของผู้รักษาประตูคือ GK

**ฟุตบอล**

**หน้าที่**
กีฬาฟุตบอลนั้น เป็นกีฬาที่ผู้เล่นทุกคนจะใช้เท้า, ส่วนของขา และหัว ในการเล่นบอล โดยที่ผู้เล่นจะไม่อนุญาตให้ใช้มือหรือแขนในการหยิบ เคาะ ปัด หรือสัมผัสบอลเป็นอันขาด แต่ผู้รักษาประตูสามารถทำได้ (ในกรอบที่จำกัดเท่านั้น ซึ่งในสนามฟุตบอลจะมีการตีกรอบให้เห็น เรียกว่า กรอบเขตโทษ ถ้าอยู่นอกเขตโทษของทีมตัวเองผู้รักษาประตูก็จะไม่สามารถใช้มือได้เหมือนผู้เล่นคนอื่นๆ ถึงแม้ว่าบอลจะอยู่ในเขตโทษ) การแต่งกายของผู้รักษาประตูนั้นสามารถแต่งกายยังไงก็ได้ตามอิสระ (กติกาบอกเพียงแต่ว่า ผู้รักษาประตูให้ใส่เสื้อสีอะไรก็ได้ที่ไม่เหมือนกับสีของผู้เล่นทั้ง 2 ฝ่าย) สามารถที่จะใส่กางเกงขายาว หรือหมวกได้ แต่ยังไงก็ตามเครื่องแต่งกายที่ผู้รักษาประตูนิยมใส่กันคือถุงมือ (จริงๆ แล้วไม่มีกติกาบังคับว่าผู้รักษาประตูต้องใส่ถุงมือ แต่ถุงมือเป็นอุปกรณ์ที่ดีในการช่วยลดการบาดเจ็บของมือและนิ้วในขณะรับลูก)

**ความสำคัญ**
ตามกฎกติกาของฟุตบอลนั้นกำหนดไว้ว่า ทีมๆ หนึ่งสามารถส่งผู้เล่นลงสนามได้ไม่เกิน 11 คน และต้องไม่ต่ำกว่า 7 คน ซึ่งหนึ่งในนั้นบังคับว่าต้องเป็นผู้รักษาประตู และในทีมๆ หนึ่งห้ามส่งผู้เล่นทำหน้าที่เป็นผู้รักษาประตูในสนามเกิน 1 คน และเวลาที่ผู้เล่นบาดเจ็บหนัก ถ้าเป็นผู้เล่นโดยทั่วๆ ไปบาดเจ็บจะถูกแพทย์สนามหามออกนอกสนามแล้วหลังจากที่ผู้เล่นนั้นถูกหามออกนอกสนามเป็นที่เรียบร้อยแล้ว เกมจะดำเนินต่อไป แต่ในกรณีของผู้รักษาประตูเจ็บหนักนั้นกรรมการจะเป่าหยุดเกมแล้วจึงปฐมพยาบาล ถ้าผู้รักษาประตูที่บาดเจ็บเล่นไหวเกมจึงจะดำเนินต่อ ถ้าไม่ไหวจึงจะมีการเปลี่ยนตัว
จากที่บอกไว้ว่า แต่ละทีมต้องมีผู้รักษาประตูลงสนามเสมอ ในกรณีที่ผู้รักษาประตูเจ็บหนักไม่สามารถลงเล่นต่อได้ต้องเปลี่ยนตัวให้ผู้รักษาประตูสำรองลงสนามแทน (ในรายชื่อตัวสำรองตามปกติผู้จัดการทีมจะใส่ชื่อผู้รักษาประตูเอาไว้ด้วยเสมอ) ถ้าเกิดกรณีฉุกเฉินจริงๆ เช่น ในทีมใช้โควตาเปลี่ยนตัวผู้เล่นจนครบโควตาแล้วเกิดเหตุการณ์ที่ผู้รักษาประตูในทีมเจ็บหนักหรือถูกใบแดงไล่ออกจากสนาม ในทีมก็จะมีการแต่งตั้งผู้เล่นคนหนึ่งในสนามเป็นผู้รักษาประตูแทน (ในภาษาฟุตบอลเรียกว่า ผู้รักษาประตูจำเป็น)

**ธรรมเนียมปฏิบัติของทีมต่อผู้รักษาประตู**
ปกติแล้วผู้จัดการทีมทั่วๆ ไปมักจะไม่นิยมเปลี่ยนตัวผู้รักษาประตูมือ 1 ออกจากสนามโดยที่ไม่มีเหตุผลจำเป็น (เช่นผู้รักษาประตูมือ 1 เจ็บหนัก, ได้รับใบแดง, หรือเสียประตูโดยความผิดพลาดมากเกินไป) และปกติผู้รักษาประตูมือ 1 มักจะใส่เสื้อหมายเลข 1 จริงๆ แล้วไม่มีกฎตายตัวว่าผู้รักษาประตูต้องใส่เบอร์ 1 แต่ทีมฟุตบอลในโลกเกือบทั้งหมด เบอร์ 1 มักจะเป็นของผู้รักษาประตู ในทีมบางทีมผู้เล่นที่ไม่ใช่ผู้รักษาประตูใส่เบอร์ 1 ซึ่งมีน้อยมาก (เช่น เอ็ดการ์ ดาวิดส์ เป็นต้น)
หมวดหมู่:ตำแหน่งของผู้เล่นฟุตบอล
หมวดหมู่:ผู้รักษาประตู
พงษ์ศักดิ์ เหรียญทวนทอง

พงษ์ศักดิ์ เหรียญทวนทอง นักมวยสากลสมัครเล่นทีมชาติไทยระหว่าง พ.ศ. 2541 - 2543 และขึ้นชกมวยสากลอาชีพ สถิติการชก 6 ครั้ง ชนะ 1 แพ้ 5 

**ประวัติ**
พงษ์ศักดิ์ขึ้นชกมวยสากลสมัครเล่นติดทีมชาติไทยมาก่อน และรับราชการทหารเรือติดยศจ่าโท ได้เหรียญทองแดงกีฬาเอเชียนเกมส์ ครั้งที่ 13 ในรุ่นไลท์เวลเตอร์เวท และติดทีมชาติไปแข่งขันกีฬาโอลิมปิก ปี พ.ศ. 2543 (ค.ศ. 2000) ที่ซิดนีย์ ออสเตรเลียแต่ไม่ได้เหรียญรางวัล
จากนั้นพงษ์ศักดิ์จึงหันมาชกมวยสากลอาชีพ ขึ้นชกครั้งแรกเมื่อ 9 มีนาคม พ.ศ. 2548 ชนะคะแนน เดชา ก่อเกียรติยิม แต่เมื่อชกแก้มือกับเดชาในอีกสามเดือนต่อมา พงษ์ศักดิ์เป็นฝ่ายแพ้คะแนนไป จากนั้น พงษ์ศักดิ์ได้ไปชิงแชมป์ PABA รุ่นไลท์เวทที่อินโดนีเซียเมื่อ 3 มิถุนายน พ.ศ. 2548 แพ้คะแนน ดัวดี้ บาฮารี ไม่ได้แชมป์ หลังจากนั้น พงษ์ศักดิ์ขึ้นชกมวยสากลในไทยอีก 2 ครั้ง แพ้รวด จากนั้น ไปชกที่คาซักสถาน เมื่อ 24 มีนาคม พ.ศ. 2550 ก็เป็นฝ่ายแพ้คะแนน เบห์ซอด นาเบียฟ ไปอีก จากนั้น พงษ์ศักดิ์ก็แขวนนวมไป   

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ไลท์เวท เมื่อ 30 มิ.ย. 2548 แพ้คะแนน ดัวด้า บาฮารี่ (อินโดนีเซีย) ที่อินโดนีเซีย

**อ้างอิง**
  สถิติการชก boxrec.com date=2014-04-18  
หมวดหมู่:นักมวยสากลชาวไทยรุ่นซูเปอร์ไลท์เวท  
หมวดหมู่:นักกีฬาเหรียญทองแดงเอเชียนเกมส์ชาวไทย  
หมวดหมู่:นักมวยสากลสมัครเล่นชาวไทยชุดโอลิมปิก 2000
หมวดหมู่:ทหารเรือชาวไทย
GK

GK หรือ gk สามารถหมายถึง- ผู้รักษาประตู (goalkeeper) ตำแหน่งผู้เล่นในกีฬา- จิกะเคลวิน (giga kelvin) หน่วยวัดอุณหภูมิในหน่วยเอสไอ- สายการบินโกวัน (Go One Airways) รหัสสนามบินว่า GK- เกมนอต เว็บไซต์เล่นหมากรุกออนไลน์- กราวิตี คิลล์ส วงอินดัสเทรียลร็อกในเซนต์หลุยส์
เลิศศิลา สิงห์มนัสศักดิ์

เลิศศิลา สิงห์มนัสศักดิ์  สถิติการชก 10 ครั้ง ชนะ 5 (น็อค 2) แพ้ 5

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ ABC รุ่นแบนตัมเวท เมื่อ 19 ก.ย. 2544 แพ้คะแนน เดชดำรงค์ ป.เมืองสุรินทร์ที่ เวทีมวยช่อง 7 สี

**อ้างอิง**
  สถิติการชก
หมวดหมู่:นักมวยสากลชาวไทยรุ่นแบนตัมเวท
เสรีนิยม

เสรีนิยม (liberalism) เป็นปรัชญาการเมืองหรือมุมมองทางโลกซึ่งตั้งอยู่บนความคิดทุนนิยม เสรีภาพและความเสมอภาค นักเสรีนิยมยอมรับมุมมองหลากหลายขึ้นอยู่กับความเข้าใจหลักการเหล่านั้น แต่โดยทั่วไปสนับสนุนความคิดอย่างเสรีภาพในการพูด เสรีภาพสื่อ เสรีภาพทางศาสนา ตลาดเสรี สิทธิพลเมือง รัฐบาลฆราวาส ความเสมอภาคทางเพศ และ การร่วมมือระหว่างประเทศ
ทีแรก เสรีนิยมเป็นขบวนการทางการเมืองต่างหากระหว่างยุคเรืองปัญญา เมื่อได้รับความนิยมในหมู่นักปรัชญาและนักเศรษฐศาสตร์ในโลกตะวันตก เสรีนิยมปฏิเสธความคิดซึ่งสามัญในเวลานั้น เช่น เอกสิทธิ์แบบสืบเชื้อสาย ศาสนาประจำชาติ สมบูรณาญาสิทธิราชและเทวสิทธิ์ของกษัตริย์ มักยกย่องจอห์น ล็อก นักปรัชญาสมัยคริสต์ศตวรรษที่ 17 ว่าเป็นผู้ก่อตั้งเสรีนิยมเป็นประเพณีปรัชญาต่างหาก ล็อกแย้งว่ามนุษย์มีสิทธิธรรมชาติในชีวิต เสรีภาพและทรัพย์สิน และตามสัญญาประชาคม(social contract) รัฐบาลต้องไม่ละเมิดสิทธิเหล่านี้ นักเสรีนิยมคัดค้านอนุรักษ์นิยมประเพณีและมุ่งเปลี่ยนสมบูรณาญาสิทธิ์ในการปกครองเป็นประชาธิปไตยแบบมีผู้แทนและหลักนิติธรรม
นักปฏิวัติผู้โด่งดังในการปฏิวัติอันรุ่งโรจน์ การปฏิวัติอเมริกา และการปฏิวัติฝรั่งเศสใช้ปรัชญาเสรีนิยมเพื่ออ้างความชอบธรรมการโค่นสิ่งที่มองว่าเป็นการปกครองทรราชด้วยอาวุธ เสรีนิยมเริ่มลามอย่างรวดเร็วโดยเฉพาะหลังการปฏิวัติฝรั่งเศส ในคริสต์ศตวรรษที่ 19 มีการตั้งรัฐบาลเสรีนิยมในประเทศต่าง ๆ ทั้งในทวีปยุโรป อเมริกาใต้และอเมริกาเหนือ ในช่วงนี้คู่แข่งอุดมการณ์หลัก คือ อนุรักษ์นิยม แต่ภายหลังเสรีนิยมรอดการท้าทายทางอุดมการณ์สำคัญจากคู่แข่งใหม่อย่างฟาสซิสต์และลัทธิคอมมิวนิสต์ ระหว่างคริสต์ศตวรรษที่ 20 ความคิดเสรีนิยมยิ่งลามอีกเมื่อประชาธิปไตยเสรีนิยมเป็นฝ่ายชนะสงครามโลกทั้งสองครั้ง ในทวีปยุโรปและอเมริกา การสถาปนาเสรีนิยมสังคม (social liberalism) หรือ เสรีนิยมฝ่ายซ้าย เป็นองค์ประกอบสำคัญของการขยายรัฐสวัสดิการ ปัจจุบัน พรรคการเมืองเสรีนิยมสังคมยังครองอำนาจและอิทธิพลทั่วโลก
ส่วนพรรคการเมืองเสรีนิยมฝ่ายขวาเริ่มหมดอำนาจไปตั้งแต่ศตวรรษที่20 เป็นกลุ่มสนับสนุนสิทธิ์ในการเลือก สิทธิ์ในทรัพย์สิน สิทธิ์ในการมีชีวิต ต่อต้านรัฐสวัสดิการ ต่อต้านการแซงแทรกทางเศรษฐกิจจากรัฐ ต่อต้านอภิสิทธิ์ชน สนับสนุนตลาดเสรี การค้าเสรี ซึ่งเป็นขั่วตรงข้ามเสรีนิยมสังคม มีชื่อเรียกว่า  เสรีนิยมคลาสสิก แต่งจากกันระหว่างเสรีนิยมฝ่ายซ้าย คือการให้ปักเจกมีสิทธิ์ในทรัพย์สินตนเองมากกว่า รัฐ หรือ ส่วนร่วม ต่างจากเสรีนิยมฝ่ายซ้ายที่ ทรัพย์สินต้องอยู่ภายใต้รัฐ หรือ ส่วนร่วม ผ่านการทำรัฐสวัสดิการ และ การแบ่งปันอย่างเท่าเทียม ทั้งสองฝ่ายมีจุดร่วมเดี่ยวกันเพียงแค่เสรีภาพทางสังคม

**อ้างอิง**
หมวดหมู่:ขบวนการทางปรัชญา
หมวดหมู่:ปรัชญาการเมือง

หมวดหมู่:อุดมการณ์ทางการเมือง
หมวดหมู่:วัฒนธรรมทางการเมือง
หมวดหมู่:ทฤษฎีสังคม
หมวดหมู่:ปัจเจกนิยม
ลัทธิเสรีนิยม
https://mises.org/library/what-libertarianism
ลีซอ

ลีซอ อาจหมายถึง- ธีรเทพ วิโนทัย นักฟุตบอลชาวไทย- ลีซอ (กลุ่มชาติพันธุ์) กลุ่มชาติพันธุ์หนึ่ง- ภาษาลีซอ ภาษาหนึ่ง- จังหวัดปกครองตนเองชนชาติลีซอ นู่เจียง
VJ

VJ หรือ vj สามารถหมายถึง- วิดีโอจ็อกกี- วิจิตร เกตุแก้ว ประธานสมาคมฟุตบอลแห่งประเทศไทย ในพระบรมราชูปถัมภ์ มีฉายาที่สื่อมวลชนตั้งให้ว่า "วีเจ"- วีเจย์ สิงห์ นักกอล์ฟชาวฟิจิ- วิวตีฟูลโจ (Viewtiful Joe) วิดีโอเกมโดยแคปคอม- วีเจ (เมือง) (Uíge) เมืองในประเทศแองโกลา
ปลานวลจันทร์ทะเล

ปลานวลจันทร์ทะเล หรือ ปลานวลจันทร์ เป็นปลาทะเลชนิดหนึ่งที่สามารถอาศัยในน้ำกร่อยหรือน้ำจืดได้ มีชื่อวิทยาศาสตร์ว่า Chanos chanos อยู่ในวงศ์ Chanidae ซึ่งถือเป็นปลาเพียงชนิดเดียวเท่านั้นที่อยู่ในวงศ์นี้และสกุลนี้ แต่พบสกุลที่สูญพันธุ์จากยุคครีเทเชียสเท่าที่พบอย่างน้อย 5 ชนิด
ปลานวลจันทร์ทะเลมีรูปร่างเพรียวยาว เกล็ดเล็กละเอียดสีเงินแวววาว ครีบหางเว้าลึก ครีบท้องและครีบหลังเล็ก เป็นปลาที่มีความปราดเปรียวว่องไว พบได้ตามชายฝั่งทะเลแถบอบอุ่นทั่วภูมิภาคของโลก มักอยู่รวมกันเป็นฝูง กินอาหารได้แก่ ปลาอื่น ๆ ที่มีขนาดเล็กกว่า และสัตว์น้ำชนิดอื่น ๆ รวมถึงสาหร่ายทะเลด้วย มีขนาดโตเต็มที่ยาวได้ถึง 1.5 เมตร ในประเทศไทยพบมากที่แถบจังหวัดเพชรบุรี, ประจวบคีรีขันธ์, ชุมพร และบางส่วนในจังหวัดตราด โดยมีการสำรวจพบครั้งแรกที่บ้านคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์
ลูกปลาวัยอ่อนจะเข้ามาอาศัยเจริญเติบโตในป่าชายเลน ในราวเดือนเมษายน–พฤษภาคม การที่จะนำลูกปลาไปเลี้ยงในบ่อเพื่อเป็นปลาเศรษฐกิจจะกระทำในช่วงเวลานี้ โดยปลาจะวางไข่ในเวลากลางคืน ไข่เป็นแบบไข่ลอย มีสีเหลืองอ่อน ใช้เวลาฟักเป็นตัวประมาณ 36 ชั่วโมง ลูกปลาในระยะแรกจะมีลำตัวใส และจะพัฒนาการเหมือนตัวเต็มวัยในอายุราว 21 วัน ใช้เวลาเลี้ยงประมาณ 7 เดือนก็สามารถจับขายได้ ในต่างประเทศ เช่น ประเทศฟิลิปปินส์มีการเลี้ยงอย่างแพร่หลาย และยังส่งลูกปลาไปจำหน่ายยังต่างประเทศ เช่น สหรัฐ, ไต้หวัน ที่นั่นนิยมรับประทานปลานวลจันทร์ทะเลด้วยการแปรรูปเป็นลูกชิ้นเนื้อปลา ส่วนหัวและท้องนิยมต้มใส่ขิงรับประทาน ชาวฟิลิปปินส์รู้จักปลาชนิดนี้เหมือนที่ชาวไทยรู้จักปลาทู นอกจากจะใช้บริโภคเป็นปลาเศรษฐกิจแล้ว ยังนิยมตกเป็นเกมกีฬาและเลี้ยงเป็นปลาสวยงามด้วย
การเพาะเลี้ยงปลานวลจันทร์ทะเลในประเทศไทย เริ่มต้นเมื่อปี พ.ศ. 2508 จากการที่พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงมีพระราชกระแสรับสั่งให้มีการเพาะเลี้ยงปลานวลจันทร์ทะเลในเชิงพาณิชย์ หลังจากที่ได้ทรงรับการทูลเกล้าฯ ถวายพันธุ์ปลานิลจากมกุฎราชกุมารอากิฮิโตะแห่งญี่ปุ่นแล้ว จึงเริ่มมีการเพาะเลี้ยงโดยมีการนำปลาส่วนหนึ่งที่จับได้จากธรรมชาติไปทดลองเลี้ยงในอ่างเก็บน้ำเขาเต่า อำเภอหัวหิน ในโครงการพระราชดำริ  และนำลูกปลาไปปล่อยคืนสู่ธรรมชาติ แต่ด้วยองค์ความรู้ทางการประมงในขณะนั้นยังมีไม่เพียงพอ เรื่องการเพาะเลี้ยงปลานวลจันทร์ทะเลก็ได้ถูกลืมเลือนหายไป จนกระทั่งในวโรกาสวันเฉลิมพระชนมพรรษาเมื่อปี พ.ศ. 2544 จึงมีรับสั่งเรื่องปลานวลจันทร์ทะเลอีกครั้ง กรมประมงจึงทำการศึกษาและปฏิบัติอย่างจริงจังจนกระทั่งประสบความสำเร็จในปี พ.ศ. 2553 จนกระทั่งปี พ.ศ. 2556 จึงเริ่มถ่ายองค์ความรู้นี้แก่ชาวประมงเกษตรกรได้  นอกจากการบริโภคสดแล้ว ปลานวลจันทร์ทะเลยังสามารถแปรรูปเป็นผลิตภัณฑ์ต่าง ๆ ได้ เช่น ปลากระป๋อง, ลูกชิ้น, ปลานวลจันทร์ทะเลตากแห้งหรือแดดเดียว, ปลานวลจันทร์ทะเลต้มเค็ม หรือทำเป็นน้ำยารับประทานคลุกกับขนมจีน เป็นต้น
ปลานวลจันทร์ทะเลยังมีชื่อเรียกอื่น ๆ ว่า "ปลาดอกไม้", "ปลาชะลิน" หรือ "ปลาทูน้ำจืด" เป็นต้น

**อ้างอิง**

**แหล่งข้อมูลอื่น**
  Boneless Bangus date=2020-07-17 -  FishBase entry for milkfish-  SEAFDEC milkfish hatchery info-  DA, Philippines, About Bangus- 217625
นวลจันทร์ทะเล
นวลจันทร์ทะเล
นวลจันทร์ทะเล
นวลจันทร์ทะเล
นวลจันทร์ทะเล
นวลจันทร์ทะเล
นวลจันทร์ทะเล
นวลจันทร์ทะเล
หมวดหมู่:สัตว์น้ำประจำจังหวัดของไทย
ปลาอินทรีทะเลสาบเขมร

ปลาอินทรีทะเลสาบเขมร (Chinese seerfish, Chinese mackerel; ត្រីស្បៃកា, ត្រីបីកា; Scomberomorus sinensis) เป็นปลาทะเลชนิดหนึ่งที่สามารถอาศัยในน้ำกร่อยหรือน้ำจืดได้ อยู่ในวงศ์ปลาอินทรี (Scombridae) 
มีรูปร่างเพรียวยาว หัวแหลม ปากมีฟันแหลมคม ครีบหางเว้าลึก ครีบท้องและครีบหลังแหลมและมีรอยหยักไปจรดครีบหาง ชายครีบเป็นสีดำ ปลายครีบอกหรือครีบอกมนกลมไม่แหลม ลำตัวสีเทาเงินเหลือบเขียว ลำตัวไม่มีลวดลายหรือแต้มจุดเหมือนปลาอินทรีชนิดอื่น อาศัยอยู่ตามชายฝั่งมหาสมุทรแปซิฟิก ตั้งแต่สหรัฐอเมริกาแถบชายฝั่งแปซิฟิก, ญี่ปุ่น, จีน, เวียดนาม และพบบางส่วนเข้ามาอาศัยในแหล่งน้ำจืด ที่ปากแม่น้ำโขง และทะเลสาบเขมรด้วย  โดยพบได้ตั้งแต่น้ำตกคอนพะเพ็งในลาวไปจนถึงจังหวัดกระแจะและพนมเปญในกัมพูชา ในประเทศไทยพบได้บ้างแถบจังหวัดจันทบุรี และมีการตกได้ที่เกาะราชาน้อย จังหวัดภูเก็ต เมื่อปลายเดือนมีนาคม ค.ศ. 2018 โดยนักตกปลานายอานนท์ แดงสวัสดิ์ น้ำหนักมากกว่า 72.5 กิโลกรัม เป็นปลากินเนื้อที่ล่าเหยื่อเป็นอาหาร ซึ่งได้แก่ ปลาและสัตว์น้ำขนาดเล็ก
มีความยาวได้ถึง 2.18 เมตร หนักได้ถึง 80 กิโลกรัม (หนักที่สุดพบ 131 กิโลกรัม เมื่อปี ค.ศ. 2006) นับเป็นปลาอินทรีชนิดที่มีขนาดใหญ่ที่สุด แต่มักสับสนกับปลาอินทรีญี่ปุ่น (S. niphonius) ที่พบในทะเลจีนใต้
เป็นปลาเศรษฐกิจใช้เพื่อการบริโภค ตกเป็นเกมกีฬา และเลี้ยงเป็นปลาสวยงามด้วย

**อ้างอิง**

**แหล่งข้อมูลอื่น**
 Scomberomorus sinensis-  รูปและข้อมูลปลาอินทรีทะเลสาบเขมร. FishBase.
อินทรีทะเลสาบเขมร
อินทรีทะเลสาบเขมร
อินทรีทะเลสาบเขมร
อินทรีทะเลสาบเขมร
อินทรีทะเลสาบเขมร
อินทรีทะเลสาบเขมร
อินทรีทะเลสาบเขมร
หมวดหมู่:ปลาอินทรี
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549

รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 ประกาศในราชกิจจานุเบกษา เล่ม 123 ตอนที่ 102 ก ณ วันที่ 1 ตุลาคม พ.ศ. 2549 มี 39 มาตรา เป็นรัฐธรรมนูญฉบับชั่วคราวที่หัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขเป็นผู้รับสนองพระบรมราชโองการ หลังจากที่ได้กระทำการรัฐประหารเป็นผลสำเร็จ เมื่อวันที่ 19 กันยายน พ.ศ. 2549

**กระบวนการร่าง**
คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ได้แต่งตั้งทีมงานนักกฎหมายเพื่อร่างรัฐธรรมนูญฉบับชั่วคราวนี้ ซึ่งเริ่มต้นประกอบด้วยมีชัย ฤชุพันธุ์ ซึ่งเป็นผู้ร่างรัฐธรรมนูญหลายฉบับ, บวรศักดิ์ อุวรรณโณ และวิษณุ เครืองาม แต่หลังการประกาศชื่อ สองคนนี้ได้ลาออกเนื่องจากได้รับเสียงวิจารณ์ว่าเคยร่วมงานกับขั้วอำนาจเก่าของรัฐบาลทักษิณ ชินวัตร
ภายหลังนายมีชัยได้ลาออกจากการเป็นหัวหน้าทีมร่างรัฐธรรมนูญ โดย คปค. ได้แต่งตั้งจรัญ ภักดีธนากุล ซึ่งในช่วงนั้นดำรงตำแหน่งเลขาธิการประธานศาลฎีกา ทำหน้าที่แทน

**หน่วยงานใหม่**
หน่วยงานที่ตั้งขึ้นใหม่จากรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2549- สภานิติบัญญัติแห่งชาติ ทำหน้าที่แทนรัฐสภา ทั้งสภาผู้แทนราษฎรและวุฒิสภา- คณะตุลาการรัฐธรรมนูญ ทำหน้าที่แทนศาลรัฐธรรมนูญ- สภาร่างรัฐธรรมนูญ พ.ศ. 2550 / สมัชชาแห่งชาติของประเทศไทย ทำหน้าที่ร่างรัฐธรรมนูญฉบับถาวร พ.ศ. 2550- คณะกรรมการตรวจสอบการกระทำที่ก่อให้เกิดความเสียหายต่อรัฐ ทำหน้าที่ตรวจสอบทรัพย์สินอดีตคณะรัฐมนตรีในรัฐบาลที่ผ่านมา

**ดูเพิ่ม**
 รัฐธรรมนูญแห่งราชอาณาจักรไทย

**แหล่งข้อมูลอื่น**
  ร่างรัฐธรรมนูญฉบับชั่วคราว (ภาษาอังกฤษ) date=2007-02-06 . The Nation. สืบค้นเมื่อ 29-12-2552.
หมวดหมู่:รัฐธรรมนูญแห่งราชอาณาจักรไทย
ฟาโรห์ทุตโมสที่ 1

ฟาโรห์เออาเคเปอร์คาเร ทุตโมสที่ 1ในตลอดรัชสมัยของฟาโรห์ทุตโมสที่ 1 ได้ทรงนำกองทัพรุกเข้าพิชิตเมืองใหญ่น้อยในเขตปาเลสไตน์และซีเรีย จากนั้นจึงได้บุกเข้าทำลายศูนย์อำนาจของชาวนิวเบียที่ยู่ทางใต้จนราบคาบ แล้วจัดการกวาดต้อนแรงงานก่อนจะผนวกเข้าเป็นส่วนหนึ่งของจักรวรรดิอียิปต์
ทุตโมสที่ 1ได้ทรงยกทัพลึกลงไปกว่าฟาโรห์องค์ใดๆ ในสมัยก่อนหน้า และทรงกลับสู่อียิปต์โดยมีร่างไร้ชีวิตของผู้นำชาวนิวเบียห้อยมากับหัวเรือ เป็นการประกาศพระราชอำนาจและเตือนสติผู้ที่หวังมาท้าทายพระองค์ไปในตัว ฟาโรห์ทุตโมสที่ 1 สั่งให้สร้างอาคารและสลักพระนามแผ่นจารึกทั่วแผ่นดิน โดยเฉพาะอย่างยิ่งในดินแดนแถบนิวเบียที่พระองค์ที่พึ่งจะพิชิตได้ ขณะเดียวกันก็ทรงประกาศความศรัทธาแด่เทพ อมุน-เร ด้วยการเสริมซุ้มประตูศิลามหึมาและลานกว้างของพระองค์เข้าไปยังมหาวิหารคาร์นัก

**อ้างอิง**
หมวดหมู่:ฟาโรห์ยุคราชวงศ์ที่สิบแปด
หมวดหมู่:บุคคลในศตวรรษที่ 15 ก่อนคริสตกาล
ฟาโรห์ทุตโมสที่ 2

ฟาโรห์ทุตโมสที่ 2 ผู้สืบบัลลังก์ได้ครองอียิปต์อยู่ 14 ปี แต่ดูเหมือนว่าจะทรงป่วยออดๆแอดๆ อยู่ตลอด ทุตโมสที่ 2 จึงหาทางครองบัลลังก์อย่างมั่นคงด้วยการสมรสกับฮัตเชปซุตพี่สาวร่วมบิดาและธิดาของทุตโมสที่ 1 คงหวังจะได้สายเลือดของฟาโรห์ทุตโมสที่ 1 เข้ามาช่วยเพิ่มสิทธิธรรมในการปกครอง ราชินีฮัตเชปซุตนั้นนับเป็นบุคคลที่น่าสนใจมากที่สุด และอาจจะทรงเชี่ยวชาญด้านการปกครองยิ่งกว่าบุรุษส่วนมาก

ก่อนที่ฟาโรห์ทุตโมสที่ 2 สวรรคตในราวปี 1479 ก่อนคริสตกาล ทรงได้แต่งตั้งทุตโมสที่ 3 ซึ่งเป็นพระโอรสขอพระองค์กับสนมอีกนางหนึ่ง ให้ครองฐานะฟาโรห์องค์ต่อไป ถึงกระนั้นทุตโมสที่ 3ยังทรงอ่อนเยาว์ไม่สามารถปกครองอาณาจักรได้ด้วยตนเอง ฮัตเชปซุตจึงอ้างวัยวุฒินี้เพื่อรั้งตำแหน่งผู้สำเร็จราชการแทนทุตโมสที่ 3ทว่านางกลับมีความมุ่งมั่นที่จะครองอาณาจักรโดยเป็นฟาโรห์เอง

**รัชสมัย**

**ปีและระยะเวลาครองราชย์**
ชิ้นส่วนแกรนิตสีแดงที่มีคาร์ทูชของทุตโมสที่ 2 ซึ่งน่าจะมาจากบัลลังก์รูปปั้นท่านั่ง จากวิหารทุตโมสที่ 3 ที่ Koptos ประเทศอียิปต์ ราชวงศ์ที่ 18
Epitome ของแมนิโธกลายเป็นประเด็นโต้แย้งในกลุ่มนักอียิปต์วิทยาที่มีมติไม่มากนัก เนื่องจากเอกสารในรัชสมัยของพระองค์มีเหลือน้อย แต่นักวิชาการรุ่นเก่านิยมการครองราชย์ 13 ปี ในขณะที่นักวิชาการรุ่นใหม่ดสนอการครองราชย์ที่สั้นกว่า 3-4 ปี ตามจำนวนสการับและและอนุสาวรีย์จำนวนน้อยที่รับรองภายใต้ฟาโรห์ทุตโมสที่ 2 โดยยังคงเป็นไปได้ที่จะประมาณการว่าทุตโมสที่ 2 เริ่มต้นครองราชย์ตามดาวโซธิสขึ้นท้องฟ้าในรัชสมัยฟาโรห์แอเมนโฮเทปที่ 1 ซึ่งจะจัดให้เขาเริ่มต้นใน 1493 ถึง 1479 ปีก่อน ค.ศ. แม้ว่าความไม่แน่นอนเกี่ยวกับวิธีตีความช่วงที่ขึ้นยังเพิ่มวันที่ตั้งแต่ 1513 ถึง 1499 ปีก่อน ค.ศ. และความไม่แน่นอนที่ว่าฟาโรห์ทุตโมสที่ 1 ครองราชย์นานเพียงใดก็ทำให้รัชสมัยของพระองค์ดำรงในช่วงก่อนหน้าด้วย ถึงกระนั้น นักวิชาการโดยทั่วไปจัดให้พระองค์ครองราชย์จาก 1493 หรือ 1492 ถึง 1479 ปีก่อน ค.ศ.

**ข้อโต้แย้งรัชสมัยสั้น**

**ข้อโต้แย้งรัชสมัยยาว**

**การคาดคะเน**

**ฟาโรห์ในหนังสืออพยพ**

**อ้างอิง**

**แหล่งข้อมูลอื่น**
ท
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลในศตวรรษที่ 15 ก่อนคริสตกาล
โรนิน

โรนิน อาจหมายถึง- โรนิง- ปลาโรนิน- ในประเทศญี่ปุ่นสมัยใหม่ คำว่าโรนิงยังถูกใช้เป็นชื่อเรียกผู้ที่สอบเข้าเรียนระดับมหาวิทยาลัย (หรือสอบเข้าเรียนในโรงเรียนอื่น) ไม่ผ่าน ทำให้พวกเขาเป็นนักเรียนที่ไม่มีโรงเรียนอยู่ เปรียบได้กับโรนิง ที่เป็นซามูไรแต่ไร้เจ้านายเพื่อรับใช้
** ภาพยนตร์ของบริษัท ทเว็นตีธ์ เซนจูรี ฟ็อกซ์ เรื่อง โรนิน 5 มหากาฬล่าพลิกนรก ที่ออกฉายเมื่อปีพ.ศ. 2541 (กำกับโดย จอห์น แฟรงเค็นเฮเมอร์) มีเนื้อเรื่องที่เกี่ยวข้องกับเหล่าอดีตสายลับผู้เชี่ยวชาญสมัยสงครามเย็น ที่ปัจจุบันกลายเป็นนักรบไร้สังกัดผู้มุ่งแสวงหาความอยู่รอดและเกียรติยศ
** หนังสือการ์ตูนเรื่อง โรนิน ที่สร้างโดยแฟรงค์ มิลเลอร์ มีเนื้อเรื่องกล่าวถึงโรนิงผู้หนึ่งที่กลับมาจุติใหม่อีกครั้งในนครนิวยอร์กยุคอนาคต 
** ในขณะเดียวกัน โรนิน (ซึ่งมีอีกชื่อหนึ่งว่า เอคโคห์) ยังเป็นชื่อของสมาชิกใหม่ในการ์ตูนชุดของสหรัฐเรื่อง อเวนเจอรส์ ด้วย 
** ส่วนหนังสือการ์ตูนอเมริกันอีกเรื่องหนึ่งที่ออกจำหน่ายมาอย่างยาวนาน และมีตัวละครในแบบโรนิงอยู่ด้วยก็คือเรื่อง อุซางิ โยจิมโบ โดยที่ตัวละครโรนิงตัวนี้ไม่ใช่มนุษย์ แต่เป็นกระต่าย
** ในวิดีโอเกมชุด ไฟนอล แฟนตาซี X ก็มีการแสดงความเคารพให้นักรบโรนิง โดยการสร้างตัวละครหลักที่ได้รับแรงบันดาลใจจากลักษณะของโรนิงออกมาอย่างน้อยสองตัว นั่นคือ ออรอน และโยจิมโบ
รายชื่อผู้ชนะเลิศฟุตบอลอังกฤษ

ผู้ชนะเลิศฟุตบอลอังกฤษ คือผู้ชนะเลิศการแข่งขันระดับสูงสุดของระบบลีกฟุตบอลอังกฤษ หลังสมาคมฟุตบอลออกกฎระเบียบของฟุตบอลอาชีพใน ค.ศ. 1885 ฟุตบอลลีกก่อตั้งขึ้นใน ค.ศ. 1888 หลังการประชุมที่ริเริ่มโดย วิลเลียม แม็คเกรเกอร์ ผู้อำนวยการของแอสตันวิลลาpp=6–8
หลังจบการแข่งขันครั้งแรกในฤดูกาล 1888–89 เพรสตันนอร์ทเอนด์ เป็นสโมสรแรกที่ชนะเลิศลีกสูงสุดและไม่แพ้ใคร การแข่งขันสี่ฤดูกาลแรก มีเพียงสิบสองถึงสิบสี่สโมสรที่เข้าร่วมสโมสรโดยทั้งหมดจากภาคเหนือและมิดแลนด์ เนื่องจากมีความเป็นมืออาชีพมากกว่าสโมสรในภาคใต้ของอังกฤษ สถานะความเป็นลีกสูงสุดของประเทศได้รับการเสริมความแข็งแกร่งใน ค.ศ. 1892 เมื่อลีกคู่แข่งอย่าง ฟุตบอลอัลไลแอนซ์ ได้ถูกดูดซับเข้าสู่ฟุตบอลลีก ลีกมีสมาชิก 28 สโมสร และถูกแบ่งออกเป็น 2 ดิวิชัน อดีตสโมสรอัลไลแอนซ์ส่วนใหญ่เข้าร่วมลีกดิวิชัน 2 ใหม่ ขณะที่ลีกดั้งเดิมกลายเป็นดิวิชัน 1 มีการเลื่อนชั้นและการตกชั้นระหว่างสองลีกp=25
กฎที่กำหนดค่าจ้างสูงสุดสำหรับผู้เล่นถูกยกเลิกใน ค.ศ. 1961 ส่งผลให้อำนาจเปลี่ยนไปสนับสนุนสโมสรที่ใหญ่กว่าและมีฐานะทางการเงินที่ดีกว่า การพิจารณาเรื่องการเงินกลายเป็นปัจจัยที่มีอิทธิพลมากขึ้นตั้งแต่ ค.ศ. 1992 เมื่อสโมสรในดิวิชัน 1 ในขณะนั้นแยกตัวออกไปเพื่อก่อตั้งเอฟเอพรีเมียร์ลีก ซึ่งถือเป็นการแทนที่ฟุตบอลลีกดิวิชัน 1 ให้เป็นลีกสูงสุดของฟุตบอลในอังกฤษ และเนื่องมาจากสัญญาโทรทัศน์ที่มีขนาดใหญ่ขึ้นเรื่อย ๆ ทำให้ความมั่งคั่งมหาศาลที่ไม่เคยมีมาก่อนตกอยู่ในมือของสโมสรชั้นนำ

**รายชื่อสโมสรที่ชนะเลิศในแต่ละฤดูกาล**

**ฟุตบอลลีก (ค.ศ. 1888–1892)**

**ฟุตบอลลีกดิวิชัน 1 (ค.ศ. 1892–1992)**

**พรีเมียร์ลีก (ค.ศ. 1992–ปัจจุบัน)**

**รายชื่อสโมสรเรียงตามจำนวนครั้งที่ชนะเลิศ**

**ดูเพิ่ม**
รายชื่อสโมสรฟุตบอลในอังกฤษเรียงตามเกียรติยศที่ได้รับจากการแข่งขัน
*รายชื่อผู้จัดการทีมที่ชนะเลิศการแข่งขันฟุตบอลอังกฤษ

**หมายเหตุ**

**อ้างอิง**

**เฉพาะเจาะจง**

**แหล่งที่มา**
 isbn=978-0-00-218242-3

**ทั่วไป**
 archive-date=17 July 2014- url-status=live - url-status=live 
ช
อ
หมวดหมู่:พรีเมียร์ลีก
หมวดหมู่:อิงกลิชฟุตบอลลีก
จามปา

จามปา (Champa; Chăm Pa) เป็นกลุ่มรัฐอิสระของชาวจาม (Cham) ที่ตั้งอยู่ทั่วชายฝั่งซึ่งปัจจุบันคือภาคกลางและภาคใต้ของประเทศเวียดนามดำรงอยู่ตั้งแต่ราวคริสต์ศตวรรษที่ 2 จนถูกจักรพรรดิมิญ หมั่ง (Minh Mạng) ผนวกเข้ากับเวียดนามเมื่อ ค.ศ. 1832
ในภูมิภาคนี้ รัฐหลินอี้ (c=林邑; Lâm Ấp) ซึ่งตั้งขึ้นเมื่อ ค.ศ. 192 ดำรงอยู่มาก่อนรัฐจามปา แต่ความเกี่ยวเนื่องระหว่างหลินอี้กับจามปานั้นยังไม่อาจระบุให้ชัดแจ้งได้ รัฐจามปารุ่งเรืองถึงขีดสุดในช่วงคริสต์ศตวรรษที่ 9 และ 10 แต่หลังจากนั้นก็เริ่มตกต่ำเพราะถูกกดดันจากรัฐดั่ยเหวียต (Đại Việt) ที่ตั้งอยู่ ณ ดินแดนซึ่งปัจจุบันคือห่าโหน่ย (Hà Nội) ครั้น ค.ศ. 1832 จักรพรรดิมิญ หมั่ง ผนวกแว่นแคว้นต่าง ๆ ของรัฐจามปาเข้ากับเวียดนามเป็นผลสำเร็จ เป็นอันสิ้นสุดรัฐจามปา
ชาวจามที่ปัจจุบันอาศัยอยู่ในเวียดนามและกัมพูชาคือผู้คนที่ตกค้างจากรัฐจามปาโบราณนี้ ชาวจามใช้ภาษาจาม (Chamic) ซึ่งเป็นกลุ่มย่อยของภาษามาลาโย-โพลีเนเซีย (Malayo-Polynesian) ที่สัมพันธ์ใกล้ชิดกับภาษามาเลย์อิก (Malayic) และภาษา Bali–Sasak–Sumbawa
ในคริสต์ศตวรรษที่ 4 รัฐจามปารับศาสนาฮินดูเข้ามาจากฟูนาน (Funan) รัฐเพื่อนบ้านที่ขัดแย้งกันจนถูกจามปาพิชิตได้ในที่สุด ศาสนาฮินดูช่วยหล่อหลอมศิลปะและวัฒนธรรมของจามปาตลอดมาหลายร้อยปี ดังปรากฏในศาสนวัตถุและศาสนสถานทั่วพื้นที่จามปา ทุกวันนี้ ชาวจามปาส่วนใหญ่นับถือศาสนาอิสลามซึ่งเปลี่ยนมาเข้ารีตกันตั้งแต่คริสต์ศตวรรษ 10 และเป็นที่ยอมรับของราชวงศ์อย่างเต็มที่ในคริสต์ศตวรรษที่ 17 แต่ผู้ถือศาสนาฮินดูก็ยังมีอยู่ และยังมีพิธีกรรมและเทศกาลต่อไปตามประเพณี ชาวฮินดูกลุ่มนี้เป็นหนึ่งในฮินดูนอกอินเดียสองกลุ่มดั้งเดิมที่หลงเหลืออยู่ในโลก โดยมีวัฒนธรรมย้อนหลังไปได้หลายพันปี ฮินดูอีกกลุ่ม คือ ฮินดูบาหลี (Balinese Hinduism) ในอินโดนีเซีย
ดินแดนหลายแห่งซึ่งเคยเป็นของจามปา เช่น หมีเซิน (Mỹ Sơn) ศูนย์กลางทางศาสนา และโห่ยอาน (Hội An) เมืองท่า ได้รับการประกาศให้เป็นแหล่งมรดกโลก

**อ้างอิง**

**แหล่งค้นคว้าเพิ่มเติม**
 ณัฐพล อยู่รุ่งเรืองศักดิ์. (2557). อาณาจักรจัมปา: อาณาจักรฮินดูในเอเชียตะวันออกเฉียงใต้. ใน เอเชียตะวันออกเฉียงใต้ เบ้าหลอมอารยธรรมสำคัญของโลก. บรรณาธิการโดย วรพร ภู่พงศ์พันธุ์ และคนอื่นๆ. หน้า 183-223. กรุงเทพ: โครงการวิจัย “ปริทรรศน์ประวัติศาสตร์และวัฒนธรรมเอเชียตะวันออกเฉียงใต้” (สกว.).
หมวดหมู่:จามปา
หมวดหมู่:ชาวจาม
หมวดหมู่:รัฐและดินแดนที่ก่อตั้งขึ้นในคริสต์ศตวรรษที่ 2
หมวดหมู่:ก่อตั้งในเวียดนามเมื่อคริสต์ศตวรรษที่ 2
หมวดหมู่:สิ้นสุดในเวียดนามเมื่อปี ค.ศ. 1832
หมวดหมู่:อดีตประเทศในประวัติศาสตร์เวียดนาม
หมวดหมู่:อดีตราชาธิปไตยในเอเชียตะวันออกเฉียงใต้
สารคดี (นิตยสาร)

นิตยสารสารคดี (Sarakadee magazine) เป็นนิตยสารของไทย ที่มุ่งเน้นบทความแนวสารคดีโดยเฉพาะ ครอบคลุมทั้งเรื่องธรรมชาติ ประวัติศาสตร์ บุคคล ชีวิต ศิลปวัฒนธรรม วิทยาศาสตร์ และเทคโนโลยี โดยเริ่มวางแผงฉบับปฐมฤกษ์เมื่อวันที่ 5 กุมภาพันธ์ พ.ศ. 2528 โดยอยู่ในเครือของ บริษัท วิริยะธุรกิจ จำกัด โดยมีจุดเริ่มต้นจาก คุณสุชาดา จักพิสุทธิ์ บรรณาธิการคนแรก คุณจำนงค์ ศรีนวล บรรณาธิการฝ่ายศิลป์ คุณสกล เกษมพันธ์ ช่างภาพสารคดี คุณสุดารา สุจฉายา และคุณวันชัย ตันติวิทยาพิทักษ์เป็นนักเขียนรุ่นบุกเบิก โดยมีความคิดทำหนังสือที่มีสาระความรู้หลากหลาย ให้ความสำคัญกับการถ่ายภาพและการออกแบบรูปเล่มเป็นพิเศษ ปัจจุบันมีคุณสุวัฒน์ อัศวไชยชาญ เป็นบรรณาธิการบริหาร
สำนักงานนิตยสารสารคดีตั้งอยู่ที่ บริษัทวิริยะธุรกิจ จำกัด ซอยนนทบุรี 22 ถนนนนทบุรี (สนามบินน้ำ) ตำบลบางกระสอ อำเภอเมืองนนทบุรี จังหวัดนนทบุรี

**ประวัติ**
ปี พ.ศ. 2517 สำนักพิมพ์เมืองโบราณได้ก่อตั้งเพื่อผลิตวารสารเมืองโบราณ นิตยสารรายสามเดือน รวมถึงจัดทำหนังสือวิชาการและพ็อกเกตบุ๊กในแนวเดียวกัน จนเมื่อถึงปี พ.ศ. 2526 สำนักพิมพ์ประสบภาวะขาดทุน จึงตัดสินสร้างนิตยสารใหม่ที่สามารถเข้าถึงคนอ่านวงกว้างได้จึงกลายเป็นที่มาของ นิตยสาร สารคดี ซึ่งเป็นนิตยสารรายเดือน และออกวางจำหน่ายเมื่อเดือนกุมภาพันธ์ พ.ศ. 2528 จนถึงปัจจุบัน โดยเปลี่ยนบรรณาธิการบริหารมาแล้ว 3 คนด้วยกันคือ คุณสุชาดา จักพิสุทธิ์, คุณวันชัย ตันติวิทยาพิทักษ์ และล่าสุดคือคุณสุวัฒน์ อัศวไชยชาญ ในปี พ.ศ. 2554

**แนวคิด**
นิตยสารสารคดี มีจุดยืนในการ “ให้ปัญญาและความรู้” มุ่งหวังให้ผู้อ่านได้รับความรู้และความบันเทิงไปพร้อมกัน โดยให้ความสำคัญกับ 3 สิ่งคือ เนื้อเรื่องที่มีคุณค่าและข้อมูลที่น่าเชื่อ นำเสนอโดยยึดถือคุณธรรมและจรรยาบรรณ การออกแบบและจัดรูปเล่มอย่างพิถีพิถันได้มาตรฐาน ตลอดจนให้ความสำคัญกับภาพถ่ายที่มีคุณภาพ บอกเล่าเรื่องราวและสะท้อนอารมณ์ความรู้สึกได้ดี

**อ้างอิง**
  ประวัติความเป็นมา จากเว็บทางการนิตยสารสารคดี date=2012-03-31 -  ข้อมูลนิตยสาร จากเว็บทางการนิตยสารสารคดี date=2012-03-31 

**แหล่งข้อมูลอื่น**
  เว็บไซต์ทางการนิตยสาร-  หน้าเพจ นิตยสารสารคดี ใน เฟซบุ๊ก
หมวดหมู่:นิตยสารในประเทศไทย
หมวดหมู่:สารคดี
หมวดหมู่:วิริยะประกันภัย
กาญจนา นาคสกุล

ศาสตราจารย์กิตติคุณกาญจนา นาคสกุลหมายเหตุ ก เป็นนักวิชาการชาวไทย ดำรงตำแหน่งราชบัณฑิต สำนักศิลปกรรม สำนักงานราชบัณฑิตยสภา ประเภทวรรณศิลป์ สาขาภาษาไทย นายกสมาคมครูภาษาไทยเเห่งประเทศไทย เป็นผู้เชี่ยวชาญภาษาและวรรณคดีไทย รวมทั้งภาษาและวรรณคดีเขมรมากที่สุดคนหนึ่งของประเทศ มีผลงานด้านการเขียนเกี่ยวกับภาษาไทยและภาษาเขมรเป็นจำนวนมาก กาญจนาเป็นที่รู้จักกันมากยิ่งขึ้นเมื่อจัดรายการ ภาษาไทยวันละคำ ซึ่งออกอากาศทางสถานีวิทยุโทรทัศน์ไทยทีวีสี ช่อง 3 โดยหยิบยกคำภาษาไทยที่คนไทยใช้กันผิดพลาดมากมาอธิบายเพื่อให้เกิดความเข้าใจและใช้ภาษาไทยให้ถูกต้องยิ่งขึ้น 
ในปี พ.ศ. 2555 กาญจนาได้เสนอแนวทางการปรับปรุงคำยืมจากภาษาอังกฤษ 176 คำ แต่ได้ถูกคัดค้าน และทางราชบัณฑิตยสถานได้ ประกาศว่าจะไม่มีการเปลี่ยนแปลงเกิดขึ้นในพจนานุกรมฉบับราชบัณฑิตยสถาน พ.ศ. 2554 เพราะจัดพิมพ์ไปแล้ว ส่วนข้อเสนอของกาญจนายังอยู่ในช่วงพิจารณาภายใน

**การศึกษา**
 อักษรศาสตรบัณฑิต (เกียรตินิยมอันดับ 2) จากคณะอักษรศาสตร์ จุฬาลงกรณ์มหาวิทยาลัย- อักษรศาสตรมหาบัณฑิต (ภาษาไทย) จากคณะอักษรศาสตร์ จุฬาลงกรณ์มหาวิทยาลัย- ศิลปศาสตรมหาบัณฑิต (General Linguistics and Phonetics) และปรัชญาดุษฎีบัณฑิต (Cambodian and Thai Language and Literature) จากวิทยาลัยบูรพศึกษาและอาฟริกาศึกษา มหาวิทยาลัยลอนดอน สหราชอาณาจักร- หลักสูตรป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร

**ครอบครัว**
ด้านชีวิตครอบครัวสมรสกับ พลเรือเอก ไพบูลย์ นาคสกุล (ถึงแก่อนิจกรรมแล้ว) มีบุตร-ธิดา 3 คน

**หน้าที่การงานในอดีต**
 หัวหน้าภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย ระหว่าง พ.ศ. 2538 - 2540

**หน้าที่การงานในปัจจุบัน**
 ราชบัณฑิต สาขาภาษาไทย ประจำสำนักศิลปกรรม สำนักงานราชบัณฑิตยสภา- นายกสมาคมครูภาษาไทยเเห่งประเทศไทย

**ผลงาน**
 กาญจนา นาคสกุล. ระบบเสียงภาษาไทย. กรุงเทพมหานคร: โรงพิมพ์จุฬาลงกรณ์มหาวิทยาลัย, 2520.- กาญจนา นาคสกุล. อ่านภาษาเขมร. กรุงเทพมหานคร: โรงพิมพ์จุฬาลงกรณ์มหาวิทยาลัย, 2524.- กาญจนา นาคสกุล. ภาษาไทยวันนี้: รวมคำภาษาไทยน่ารู้จากนิตยสารสกุลไทยและโทรทัศน์. กรุงเทพมหานคร: เพื่อนดี, 2544.

**เครื่องราชอิสริยาภรณ์**
สาขามนุษยศาสตร์

**หมายเหตุ**
 หมายเหตุ ก อ่านว่า "นาก-สะ-กุน"

**อ้างอิง**

**แหล่งข้อมูลอื่น**
  ประวัติราชบัณฑิต  date=2007-12-12 -  ประวัติและผลงาน ศาสตราจารย์กิตติคุณ ดร.กาญจนา นาคสกุล date=2007-10-23 
หมวดหมู่:ศาสตราจารย์กิตติคุณ
หมวดหมู่:ราชบัณฑิต
หมวดหมู่:นักภาษาศาสตร์ชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:ศิษย์เก่าจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
ปราณี ฬาพานิช

ผู้ช่วยศาสตราจารย์ดร.ปราณี ฬาพาณิช เป็นนักวิชาการทางบูรพคดีศึกษา (Oriental Studies) ประจำคณะอักษรศาสตร์ จุฬาลงกรณ์มหาวิทยาลัย มีความชำนาญภาษาสันสกฤตและภาษาปรากฤตเป็นพิเศษ

**การศึกษา**
 อ.บ. (ภาษาไทย) คณะอักษรศาสตร์ จุฬาลงกรณ์มหาวิทยาลัย- MA (Oriental Studies) , University of Pensyllvania- PhD (Oriental Studies) ,University of Pensyllvania

**สถานที่ทำงาน**
ดร.ปราณี ฬาพาณิช เป็นผู้ช่วยศาสตราจารย์ ประจำภาควิชาภาษาตะวันออก คณะอักษรศาสตร์ จุฬาลงกรณ์มหาวิทยาลัย

**ผลงาน**

**เครื่องราชอิสริยาภรณ์**

**อ้างอิง**
หมวดหมู่:นักภาษาศาสตร์ชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
อภิชนาธิปไตย

อภิชนาธิปไตย (aristocracy) เป็นระบอบการปกครองที่อำนาจอยู่ในมือของชนชั้นปกครองกลุ่มเล็ก ๆ ซึ่งมีอภิสิทธิ์ เรียกว่า กลุ่มอภิชน (aristocracy)
ในด้านศัพทมูลนั้น คำว่า "aristocracy" ในภาษาอังกฤษ มาจาก "aristokratia" ในภาษากรีก หมายถึง "การปกครองโดยผู้ที่ดีที่สุด" (rule of the best) ทั้งนี้ เพราะในเวลาที่คำนี้ถือกำเนิดขึ้นในกรีซโบราณ ชาวกรีกมองว่า "อภิชนาธิปไตย" หมายถึงการปกครองโดยพลเมืองที่มีคุณสมบัติดีที่สุด และมักใช้เปรียบเทียบว่าแตกต่างจากระบอบราชาธิปไตย (การปกครองโดยคนคนเดียว) ในลักษณะที่เห็นว่า "อภิชนาธิปไตย" ดีกว่า ผู้ใช้คำ "อภิชนาธิปไตย" เป็นคนแรก คือ แอริสตอเติล และเพลโต โดยใช้เรียกระบบที่พลเมืองกลุ่มที่ดีที่สุดได้รับเลือกผ่านกระบวนการอันถี่ถ้วนให้ขึ้นเป็นผู้ปกครอง และมีการห้ามสืบทอดตำแหน่งผ่านทางตระกูล เว้นแต่ลูกหลานของผู้ปกครองนั้นแสดงให้เห็นว่า ปฏิบัติงานได้ดีเลิศ และมีคุณลักษณะที่ดีสมจะเป็นผู้ปกครองได้เมื่อเทียบกับพลเมืองคนอื่น ๆ ในหน่วยการเมืองเดียวกัน ส่วนการปกครองที่มีการสืบทอดตำแหน่งผ่านทางตระกูลนั้น มองกันว่า เกี่ยวข้องกับระบอบคณาธิปไตยมากกว่า ซึ่งเป็นรูปแบบที่ฉ้อฉลของอภิชนาธิปไตย เพราะถึงแม้การปกครองอยู่ในมือของคณะบุคคล แต่ก็ไม่ใช่กลุ่มบุคคลที่ดีที่สุด ปรัชญาเมธีหลายคน เช่น แอริสตอเติล เพลโต โสกราตีส และเซโนโฟน เห็นว่า อภิชนาธิปไตย ซึ่งเป็นรูปแบบในอุดมคติของการปกครองโดยคนจำนวนน้อยนั้น โดยสภาพแล้วดีกว่าประชาธิปไตย ซึ่งเป็นรูปแบบในอุดมคติของการปกครองโดยคนจำนวนมาก แต่ก็เห็นว่า คณาธิปไตย ซึ่งเป็นรูปแบบที่ฉ้อฉลของอภิชนาธิปไตยนั้น เลวร้ายกว่ากฎหมู่ ซึ่งเป็นรูปแบบที่ฉ้อฉลของประชาธิปไตย
ในยุคปัจจุบัน "อภิชนาธิปไตย" มักใช้หมายถึง การปกครองโดยกลุ่มคนที่มีอภิสิทธิ์ (กลุ่มอภิชน) และมักใช้เปรียบเทียบว่าแตกต่างจากระบอบประชาธิปไตย

**อ้างอิง**
หมวดหมู่:ระบอบการปกครอง
หมวดหมู่:สังคมศาสตร์
หมวดหมู่:กลุ่มทางสังคม
หมวดหมู่:ชนชั้นทางสังคม
หมวดหมู่:คณาธิปไตย
เมเจอร์ลีกซอกเกอร์

เมเจอร์ลีกซอกเกอร์ (Major League Soccer) ย่อว่า เอ็มแอลเอส (MLS) เป็นลีกฟุตบอลสูงสุดในสหรัฐและแคนาดา โดยในปัจจุบันมีทีมทั้งหมด 30 ทีม โดยแบ่งเป็นสองภูมิภาคคือ ตะวันออก 15 ทีม และ ตะวันตก 15 ทีม
เมเจอร์ลีกซอกเกอร์จะเริ่มเล่นประมาณเดือนเมษายนและแข่งจบในเดือนตุลาคมหรือพฤศจิกายนของทุกปี โดยการแข่งขันจะแข่งแบบทีมเหย้า-เยือนอย่างละ 2 ครั้ง รวมเป็นทั้งหมด 4 ครั้งสำหรับในภูมิภาคเดียวกัน และเหย้า-เยือนอย่างละ 1 ครั้งสำหรับต่างภูมิภาคกัน

**สโมสรที่เข้าร่วมเมเจอร์ลีกซอกเกอร์ (ฤดูกาล 2021)**

**แชมเปียนลีก**
แชมป์ในแต่ละฤดูกาลจะได้ถ้วยรางวัล เอ็มแอลเอสคัพ ไปครอบครอง โดยมีรายชื่อต่อไปนี้

**ฤดูกาล**

**ทำเนียบแชมป์เอ็มแอลเอสคัพ**

**ดูเพิ่ม**
 ฟุตบอลในสหรัฐ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2002-10-22 

หมวดหมู่:ลีกฟุตบอลในสหรัฐ
หมวดหมู่:ลีกฟุตบอลในประเทศแคนาดา
หมวดหมู่:ลีกกีฬาอาชีพในสหรัฐ
หมวดหมู่:ลีกกีฬาอาชีพในประเทศแคนาดา
หมวดหมู่:ฟุตบอลในสหรัฐ
หมวดหมู่:ฟุตบอลในประเทศแคนาดา
หมวดหมู่:ฟุตบอลลีกสูงสุด
หมวดหมู่:ลีกกีฬาที่ก่อตั้งในปี พ.ศ. 2536
อีแก่กินน้ำ

อีแก่กินน้ำ หรือ อีแก่ เป็นเกมไพ่ที่ได้รับอิทธิพลมาจากต่างประเทศ มีวิธีเล่นที่เรียบง่าย จึงนิยมเล่นกันทั่วไปในหมู่เพื่อนฝูง ในงานรื่นเริงต่างๆ หรือเวลาเดินทางไกล ในเกมนี้ผู้แพ้จะถูกลงโทษโดยการให้กินน้ำ จึงมีชื่อเรียกว่าอีแก่กินน้ำ แต่ที่จริงแล้ว จะลงโทษด้วยวิธีใดๆ ก็ได้ หรือจะไม่มีการโทษใดๆ เลยก็ได้ วิธีลงโทษอื่นๆ ที่นิยม เช่น ดีดมะเหงก ดีดมะกอก ฯลฯ เป็นต้น
หมวดหมู่:เกมไพ่
จังหวัดบันทายมีชัย

บันทายมีชัย หรือ บ็อนเตียย์เมียนเจ็ย (បន្ទាយមានជ័យ, "ปราการแห่งชัยชนะ") เป็นจังหวัดหนึ่งของประเทศกัมพูชา (ภาษาไทยเรียกว่า "จังหวัดบ้านใต้มีชัย",  "บันทายมีชัย" หรือ "ศรีโสภณ") อยู่ทางภาคตะวันตกเฉียงเหนือของประเทศ เมืองหลักคือศรีโสภณ จังหวัดบันทายมีชัยติดต่อกับประเทศไทยทางทิศตะวันตกที่เมืองปอยเปต 
จังหวัดบันทายมีชัยเคยเป็นจังหวัดพิบูลสงครามของสยาม ในปี ค.ศ. 1907 สยามได้ยกพื้นที่นี้ให้แก่ประเทศฝรั่งเศส และรวมเข้าเป็นจังหวัดพระตะบอง ต่อมาในปี ค.ศ. 1988 จังหวัดบันทายมีชัยจึงได้แยกออกจากจังหวัดพระตะบอง เดิมประกอบด้วย 5 อำเภอ คือ มงคลบุรี ถมอปวก ศรีโสภณ พระเนตรพระ และพนมศก

**การแบ่งเขตการปกครอง**
จังหวัดบันทายมีชัยแบ่งเขตการปกครองออกเป็น 9 อำเภอ ได้แก่

**อาณาเขต**
 ทิศเหนือ จรดจังหวัดอุดรมีชัย และประเทศไทย- ทิศใต้ จรด จังหวัดพระตะบอง- ทิศตะวันตก จรดอำเภออรัญประเทศ จังหวัดสระแก้ว (ประเทศไทย)- ทิศตะวันออก จรดจังหวัดเสียมราฐ

**อ้างอิง**
บันทายมีชัย
จังหวัดเกาะกง

เกาะกง (កោះកុង) เดิมไทยเรียก ปัจจันตคิรีเขตร บ้างสะกดว่า ปัตจันตคีรีเขตร์ หรือ ประจันต์คิรีเขตต์ เป็นจังหวัดหนึ่งที่มีพื้นที่ติดชายฝั่งทะเลของประเทศกัมพูชา ตั้งอยู่บริเวณภาคตะวันตกเฉียงใต้ของประเทศ ทิศเหนือติดกับจังหวัดโพธิสัตว์ ทิศตะวันออกติดกับจังหวัดกำปงสปือ ทิศตะวันออกเฉียงใต้ติดกับจังหวัดพระสีหนุ ทิศตะวันตกติดกับจังหวัดตราดของประเทศไทย และทิศใต้ติดกับอ่าวไทย
จังหวัดเกาะกงมีเมืองหลักคือเมืองเขมรภูมินทร์ ซึ่งได้พระบาทสมเด็จพระนโรดม สีหนุได้พระราชทานนาม แต่ไม่เป็นที่นิยมเรียก ทั้งนี้ประชาชนส่วนใหญ่นิยมเรียกเมืองหลักนี้ว่า "กรุง (เมือง) เกาะกง" (ក្រុងកោះកុង)

**ประวัติ**
ชาวเกาะกงทั้งที่มีเชื้อสายเขมรและไทยเรียกเมืองหลักนี้ว่า เกาะกง ซึ่งทั้งคำว่าเกาะและกงมีความหมายตรงตัวว่า "เกาะ" ต่อมาเมื่อช่วงที่เกาะกงอยู่ภายใต้อิทธิพลของกรุงสยาม รัชสมัยพระบาทสมเด็จพระจอมเกล้าเจ้าอยู่หัว ได้พระราชทานนามเมืองแห่งนี้ว่า ปัจจันตคิรีเขตร ซึ่งมีความหมายว่า "ปลายเขตแดนที่ภูเขา" และตั้งนามเมืองให้คล้องกับเมืองประจวบคีรีขันธ์ (เดิมชื่อ บางนางรมย์) ซึ่งเมืองทั้งสองตั้งอยู่ในแนวรุ้งเดียวกัน ดังปรากฏไว้ความว่า
"...ขุนสารประเสริฐรับพระบรมราชโองการใส่เกล้าฯ ทรงพระกรุณา โปรดเกล้าฯ สั่งว่า เมืองบางนางรมย์นั้นโปรดเกล้าฯ ให้เรียกเมืองประจวบคีรีขันธ์ กับที่เกาะกงนั้น โปรดเกล้าฯ ให้เรียกว่า เมืองปัจจันตคิรีเขตร ให้กรมวัง หมายไปยังกรมพระกลาโหม กรมท่า กรมพระศุภรัต สัสดีซ้ายขวา ให้เรียกชื่อเมืองทั้ง ๒ ให้ถูกตามแบบรับสั่ง"
ในรัชสมัยพระบาทสมเด็จพระจุลจอมเกล้าเจ้าอยู่หัว พระยาวิไชยชลธี ผู้ว่าราชการเมืองปัจจันตคิรีเขตรได้สร้างโรงเรียนปัจจันตพิทยาคาร ตั้งอยู่ภายในวัดปัจจันตนคราราม ตำบลแหลมด่าน เมืองปัจจันตคิรีเขตร
แต่เดิมที่ทำการเมืองเกาะกงตั้งอยู่ที่เกาะเสก็ดและขึ้นต่อจังหวัดกำปอต ต่อมาในปี พ.ศ. 2502 ได้มีการสร้างที่ทำการเมืองใหม่ที่เสาธงแล้วเสร็จ จึงได้แยกเกาะกงออกมาตั้งเป็นจังหวัดใหม่

**การแบ่งเขตการปกครอง**
จังหวัดเกาะกงแบ่งเป็น 7 อำเภอ (สฺรุก) 33 ตำบล และ 131 หมู่บ้าน เกาะกงถือเป็นจังหวัดขนาดเล็กที่มีประชากรอาศัยอยู่ 23,168 หลังคาเรือน และมีประชากรจำนวนทั้งสิ้น 132,106 คน

**ประชากร**
จังหวัดเกาะกงมีประชากรทั้งหมดประมาณ 132,106 คน (สถิติปี พ.ศ. 2541) ความหนาแน่นของประชากร 11.8 คนต่อตารางกิโลเมตร โดยประชากรส่วนใหญ่ร้อยละ 75 เป็นชาวเขมร ที่เหลือร้อยละ 25 เป็นชาวไทยเกาะกง สำหรับเมืองหลักที่มีชาวเกาะกงอาศัยอยู่ถึงร้อยละ 22 ของประชากรทั้งหมดคือ สมัคเมียนเจย ส่วนประชากรอีกร้อยละ 75 ไม่ใช่ชาวพื้นเมืองเกาะกง แต่ย้ายมาจากจังหวัดอื่น ๆ ของกัมพูชา ส่วนใหญ่จะเข้ามาหางานที่ดีกว่าทำที่บริเวณชายแดนไทย-กัมพูชา
คนเชื้อสายไทยในเกาะกงส่วนใหญ่จะอาศัยอยู่ตามหมู่บ้านต่าง ๆ ตามคลองและลุ่มแม่น้ำ เช่น ลุ่มแม่น้ำเกาะปอ, แม่น้ำครางครืน, แม่น้ำตาไต, แม่น้ำบางกระสอบ, แม่น้ำตะปังรุง, แม่น้ำคลองพิพาท, อ่าวเกาะกะปิ, คลองแพรกกษัตริย์, อ่าวยายแสน, อ่าวพลีมาศ, อาหนี และอาจเลยไปถึงนาเกลือ
ประชากรส่วนใหญ่ประกอบอาชีพประมง นอกจากนี้คือธุรกิจท่องเที่ยว รวมทั้งนิคมอุตสาหกรรมอีกจำนวนมากที่ตั้งอยู่ในเกาะกงซึ่งมีสวัสดิการที่ดีและมีความมั่นคงทางอาชีพสูง

**อ้างอิง**

**ดูเพิ่ม**
 ประจันตคีรีเขตร์

**แหล่งข้อมูลอื่น**
  มติชนรายวัน   ฉบับที่ 9048 หน้าที่ 21 ประจำวันที่ 17 ธันวาคม 2545 date=2007-09-28  
เกาะกง

หมวดหมู่:จุดผ่านแดนกัมพูชา–ไทย
เก้าสิบเก้า (เกมไพ่)

เก้าสิบเก้า เป็นเกมไพ่อย่างง่ายและมุ่งไปยังการบวกเลขพื้นฐาน มีรายงานว่าเป็นที่นิยมในหมู่ยิปซี เกมนี้ใช้สำรับไพ่ป๊อกมาตรฐานกี่สำรับก็ได้ โดยอันดับไพ่แต่ละใบมีคุณสมบัติพิเศษ และสามารถเล่นกี่คนก็ได้ ระหว่างเกม ค่าของไพ่แต่ละใบที่เล่นจะเพิ่มผลรวมซึ่งต้องไม่เกิน 99 ผู้เล่นที่ไม่สามารถเล่นให้ผลรวมนี้มีค่าน้อยกว่าหรือเท่ากับ 99 แพ้ และเสียหนึ่งโทเค็น
หมวดหมู่:เกมไพ่
แคว้นกานาเรียส

กานาเรียส (Canarias) หรือ คะแนรีส์ (Canaries) เป็นแคว้นปกครองตนเองหมู่เกาะของสเปน ประกอบด้วยเกาะภูเขาไฟ 7 เกาะในมหาสมุทรแอตแลนติก ตั้งอยู่นอกชายฝั่งตะวันตกเฉียงเหนือของทวีปแอฟริกา (โมร็อกโกและเวสเทิร์นสะฮารา)
กานาเรียสมีเกาะใหญ่อยู่แปดเกาะ (เรียงจากใหญ่ไปเล็ก) ได้แก่ เตเนริเฟ, ฟูเอร์เตเบนตูรา, กรันกานาเรีย, ลันซาโรเต, ลาปัลมา, ลาโกเมรา, เอลอิเอร์โร และลากราซิโอซา หมู่เกาะยังมีเกาะเล็กได้แก่ อาเลกรันซา, อิสลาเดโลโบส, มอนตัญญากลารา, โรเกเดลโอเอสเต และโรเกเดลเอสเต ในอดีตกานาเรียสถือเป็นทางเชื่อมระหว่าง 4 ทวีป คือแอฟริกา อเมริกาเหนือ อเมริกาใต้ และยุโรป
จากข้อมูลปี ค.ศ. 2019 กานาเรียสมีประชากร 2,153,389 คน มีความหนาแน่นประชากร 287.39 คน/ตารางกิโลเมตร 

**ดูเพิ่ม**
 อุทยานแห่งชาติเตย์เด

**อ้างอิง**
 Alfred Crosby, Ecological Imperialism: The Biological Expansion of Europe, 900-1900 (Cambridge University Press) ISBN 0-521-45690-8- Felipe Fernández-Armesto, The Canary Islands after the Conquest: The Making of a Colonial Society in the Early-Sixteenth Century, Oxford U. Press, 1982. ISBN 978-0-198-21888-3; ISBN 0-198-21888-5- Sergio Hanquet, Diving in Canaries, Litografía A. ROMERO, 2001. ISBN 84-932195-0-9- Martin Wiemers: The butterflies of the Canary Islands. - A survey on their distribution, biology and ecology (Lepidoptera: Papilionoidea and Hesperioidea) - Linneana Belgica 15 (1995): 63-84 & 87–118  pdf date=2012-01-30 

**หนังสืออ่านเพิ่ม**
 Borgesen, F. 1929. Marine algae from the Canary Islands. III Rhodophyceae. Part II. Cryptonemiales, Gigartinales, and Rhodymeniales. Det Kongelige Danske Videnskabernes Selskabs Biologiske Meddelelser. 8: 1 – 97.- Paegelow, Claus: Bibliography Canary Islands, 2009, ISBN 978-300028676-6

**แหล่งข้อมูลอื่น**
  Canary Islands Government-  Official Tourism Website of the Canary Islands date=2015-05-06 

หมวดหมู่:แคว้นปกครองตนเองของประเทศสเปน
หมวดหมู่:ประเทศในทวีปแอฟริกา
ค
หมู่เกาะแบลีแอริก

หมู่เกาะแบลีแอริก (Balearic Islands), หมู่เกาะบาเลอาร์ส (Illes Balears) หรือ หมู่เกาะบาเลอาเรส (Islas Baleares) เป็นกลุ่มเกาะในทะเลเมดิเตอร์เรเนียนตะวันตก ใกล้ชายฝั่งประเทศสเปน เป็นหนึ่งในแคว้นปกครองตนเองของสเปน เมืองหลักคือปัลมา จังหวัดที่แคว้นนี้มีอยู่แห่งเดียวก็มีชื่อเดียวกับชื่อแคว้น 

**อ้างอิง**

**แหล่งข้อมูลอื่น**
 short=x- short=x- Regional/Europe/Spain/Autonomous_Communities/Balearic_Islands/Mallorca/Travel_and_Tourism/Travel_Guides/

หมู่เกาะแบลีแอริก
หมู่เกาะแบลีแอริก
บ
บ
รายชื่อนักฟุตบอลทีมชาติไทย

รายชื่อผู้เล่นในฟุตบอลทีมชาติไทย

**ผู้เล่นชุด เยาวชน 19 ปี ชิงแชมป์เอเชีย**

**ผู้เล่นชุดอินเตอเนชเเนล คัพ ที่เวียดนาม ===
โสรีช์ โพธิแก้ว

รองศาสตราจารย์ โสรีช์ โพธิแก้ว อดีตรองคณบดีฝ่ายวิชาการ คณะจิตวิทยา จุฬาลงกรณ์มหาวิทยาลัย และ ดำรงตำแหน่งนายกสมาคมจิตวิทยาแห่งประเทศไทย สำเร็จการศึกษาระดับปริญญาตรี วิทยาศาสตรบัณฑิต (เกียรตินิยม) จาก มหาวิทยาลัยเชียงใหม่ และ ปริญญาโท ครุศาสตรมหาบัณฑิต สาขาจิตวิทยาการศึกษาและการแนะแนว จาก คณะครุศาสตร์ จุฬาลงกรณ์มหาวิทยาลัย จากนั้นได้รับทุนฟุลไบรท์ ไปศึกษาทางด้านสาขา Ed.D. in Counselor Education ณ มหาวิทยาลัยนอร์ทเทิร์นอิลลินอยส์ ในรัฐอิลลินอย ประเทศสหรัฐอเมริกา

**การศึกษา**
รองศาสตราจารย์ โสรีช์ โพธิแก้ว หรือ รองศาสตราจารย์ ดร.โสรีช์ โพธิแก้ว มีประวัติการศึกษาดังนี้
*ปริญญาตรี วิทยาศาสตรปริญญาบัณฑิต สาขาจิตวิทยา (เกียรตินิยมอันดับสอง) มหาวิทยาลัยเชียงใหม่
*ปริญญาโท ครุศาสตรมหาบัณฑิต  สาขาจิตวิทยาการปรึกษาและการแนะแนว จุฬาลงกรณ์มหาวิทยาลัย
*ปริญญาเอก Counselor Education  จาก Northern Illinois University  โดยทุน Fulbright
*ปริญญาเอก มหาวิทยาลัยมหาจุฬาลงกรณราชวิทยาลัย

**ประสบการณ์**
คณะกรรมการบริหาร คณะจิตวิทยา   ปี พ.ศ. 2545 – พ.ศ. 2551
*รองคณบดีฝ่ายวิชาการ  คณะจิตวิทยา ปี พ.ศ. 2547 – พ.ศ. 2551
*นายกสมาคมจิตวิทยาแห่งประเทศไทย    ปี พ.ศ. 2549 – พ.ศ. 2551
*พัฒนาบุคลากรหน่วยงานทั้งภาครัฐและเอกชนโดยประยุกต์หลักพุทธศาสนามาใช้ในงานจิตวิทยา

**ตำแหน่งปัจจุบัน**
President  ของ Asean Regional Union of  Psychological  Societies ซึ่งประกอบด้วยสมาคมนักจิตวิทยาของ 10 ประเทศอาเซียน(ปี 2010-2013)
*กรรมการสภามหาวิทยาลัยผู้ทรงคุณวุฒิ มหาวิทยาราชภัฏกำแพงเพช
*ปัจจุบันทำหน้าที่สอน วิจัย เผยแพร่ และบริการงานด้านจิตวิทยาการศึกษา และจิตวิทยาแนวพุทธ
*ผู้ก่อตั้งสถาบันรากแก้ว – สถาบันจิตวิทยาการปรึกษาแนวพุทธ

**เครื่องราชอิสริยาภรณ์**

**อ้างอิง**
http://www.raakkaeo.org/about-us/%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%81%E0%B8%A3/fix-attempted=yes 
หมวดหมู่:รองศาสตราจารย์
หมวดหมู่:นักวิชาการชาวไทย
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะจิตวิทยา จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยนอร์เทิร์นอิลลินอย
ไมเคิล โบเวนส์

มิเชล บาวเวนส์ (Michel Bauwens ; เกิด 21 มีนาคม ค.ศ. 1958) เป็นนักปรัชญาและนักทฤษฎีเสมอภาคชาวเบลเยียม
ไมเคิลเป็นผู้บุกเบิกอินเทอร์เน็ตในประเทศเบลเยียม เคยทำงานเป็นที่ปรึกษาทางด้านอินเทอร์เน็ต, เคยเป็นนักวิเคราะห์สารสนเทศให้กับ หน่วยงานสารสนเทศของสหรัฐอเมริกา (United States Information Agency) , เคยเป็นผู้จัดการสารสนเทศให้กับบริติช ปิโตรเลียม  (ที่ที่เขาสร้างหนึ่งในศูนย์สารสนเทศเสมือนแห่งแรกขึ้น) และเป็นอดีตบรรณาธิการบริหารของนิตยสารภาษาดัชต์ เวฟ (Wave) ซึ่งเป็นนิตยสารเกี่ยวกับสังคมดิจิทัลเล่มแรกของยุโรป 
เขาเคยสร้างภาพยนตร์โทรทัศน์ความยาว 3 ชั่วโมง ที่ชื่อว่า เทคโนคาลิปส์ (TechnoCalyps) เป็นหนังแนวปรัชญาเกี่ยวกับเทคโนโลยีและจุดจบของมนุษย์ และได้ร่วมเขียนหนังสือภาษาฝรั่งเศสสองเล่มในหัวข้อ มานุษยวิทยาของสังคมดิจิตอล งานเขียนที่มีชื่อเสียงชิ้นหนึ่งของเขาคือ Peer to Peer and Human Evolution
เขาเคยอาศัยอยู่ที่จังหวัดเชียงใหม่ ประเทศไทย ที่ซึ่งเขาได้ก่อตั้งมูลนิธิทางเลือก P2P (Foundation for P2P Alternatives) นอกจากนี้เขายังได้สอนวิชามานุษยวิทยาของสังคมดิจิตอล สำหรับนักศึกษาบัณฑิตศึกษาที่ ไอเชค เซนต์หลุยส์ ที่เมืองบรัซเซล ประเทศเบลเยียม (ICHEC/St. Louis in Brussels) และสาขาวิชาที่เกี่ยวข้องที่มหาวิทยาลัยพายัพและมหาวิทยาลัยเชียงใหม่ ปัจจุบันเขาเป็นอาจารย์อยู่ที่วิทยาลัยนานาชาติ มหาวิทยาลัยธุรกิจบัณฑิตย์ และทำงานกับ Asian Foresight Institute

**แหล่งข้อมูลอื่น**
  บทความเกี่ยวกับทฤษฎีเสมอภาค date=2010-05-26 -  บทความสรุปเรื่องทฤษฎีเสมอภาค date=2019-04-14 -  มูลนิธิทางเลือก P2P (วิกิ)
หมวดหมู่:นักปรัชญาชาวเบลเยียม
ปลาเล็บมือนาง

ปลาเล็บมือนาง เป็นปลาน้ำจืดชนิดหนึ่ง มีชื่อวิทยาศาสตร์ว่า Crossocheilus reticulatus อยู่ในวงศ์ปลาตะเพียน (Cyprinidae) วงศ์ย่อย  Garrinae มีรูปร่างลำตัวเพรียว หัวเล็ก ปากเล็กอยู่ด้านล่างของจะงอยปากและมีแผ่นหนังคลุม มีหนวดสั้น 1 คู่ เกล็ดเล็ก ลำตัวสีเงินอมเหลือง มีลายสีคล้ำที่ขอบเกล็ด โคนครีบหางมีจุดสีดำเห็นชัดเจน ครีบใสสีเหลืองเรื่อ มีขนาดความยาวประมาณ 8-10 เซนติเมตร ใหญ่สุด 17 เซนติเมตร
มีพฤติกรรมอยู่เป็นฝูงใหญ่ตามแก่ง ช่วงฤดูฝนมีการย้ายถิ่นเข้าสู่ทุ่งน้ำหลาก อาหารได้แก่ ตะไคร่น้ำ แพลงก์ตอน และสัตว์หน้าดินขนาดเล็ก อาศัยตามแม่น้ำสายหลักและแก่ง แหล่งน้ำหลาก 
เป็นปลาที่พบบ่อย นิยมเลี้ยงเป็นปลาสวยงาม  
ปลาเล็บมือนาง ยังมีชื่อเรียกอื่นอีกว่า "ปลาสร้อยดอกยาง" 

**ลิงก์ภายใน**
 ปลาจิ้งจอก

**แหล่งข้อมูลอื่น**
  รูปและข้อมูลปลาเล็บมือนางเพิ่มเติม 

**อ้างอิง**
 หนังสือคู่มือปลาน้ำจืด โดย ดร.ชวลิต วิทยานนท์ (พ.ศ. 2548) ISBN 974-484-148-6
หมวดหมู่:สกุลปลาเล็บมือนาง
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาน้ำตกและลำธาร
จิ้งจอก (แก้ความกำกวม)

จิ้งจอก อาจหมายถึง- หมาจิ้งจอก- ปลาจิ้งจอก- ปีศาจจิ้งจอกเก้าหาง- สโมสรฟุตบอลเลสเตอร์ซิตี ทีมฟุตบอลฉายา "จิ้งจอก"
ปลากะพงขาว

ปลากะพงขาว (Lates calcarifer) เป็นปลาทะเลชนิดหนึ่งที่สามารถปรับตัวให้อยู่ในน้ำจืดหรือน้ำกร่อยได้  อยู่ในวงศ์ปลากะพงขาว (Latidae) มีรูปร่างลำตัวหนาและด้านข้างแบน หัวโต จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ  ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน พื้นลำตัวสีขาวเงินปนน้ำตาล แนวสันท้องสีขาวเงิน มีขนาดความยาวประมาณ 20-40 เซนติเมตร พบใหญ่สุดถึง 2 เมตร หนักได้ถึง 60 กิโลกรัม โดยปลาที่พบในทะเลจะมีขนาดใหญ่กว่าปลาที่พบในน้ำจืด
พบกระจายทั่วไปในชายฝั่งทะเลของทวีปเอเชียไปจนถึงตอนเหนือของออสเตรเลีย โดยเป็นปลาที่อพยพไปมาระหว่างทะเลกับน้ำจืด โดยพ่อแม่ปลาจะว่ายจากชายฝั่งเข้ามาวางไข่ในป่าชายเลนหรือปากแม่น้ำ จนกระทั่งลูกปลาฟักและเติบโตแข็งแรงดีแล้ว จึงจะว่ายกลับสู่ทะเล บางครั้งพบอยู่ไกลจากทะเลนับเป็นร้อย ๆ กิโลเมตร เช่นที่ แม่น้ำโขง ก็มีเป็นปลากินเนื้อ อาหารได้แก่ สัตว์น้ำ, ปลา, กุ้ง ที่มีขนาดเล็กกว่า
เป็นปลาเศรษฐกิจที่กรมประมงส่งเสริมให้เลี้ยง เกษตรกรนิยมผลิตลูกปลาชนิดนี้ส่งไปจำหน่ายยังประเทศมาเลเซียและไต้หวัน เนื้อมีรสชาติดี นำมาประกอบอาหารได้หลายประเภท เช่น แปะซะ, นึ่งบ๊วย เป็นต้น และนิยมตกเป็นเกมกีฬา อีกทั้งยังเลี้ยงเป็นปลาสวยงามได้อีกด้วย
ปลากะพงขาวยังมีชื่อเรียกอีกชื่อหนึ่งว่า "ปลากะพงน้ำจืด" ขณะที่ชื่อท้องถิ่นในลุ่มแม่น้ำบางปะกงเรียก "ปลาโจ้โล้"

**การดํารงชีพ และการสืบพันธุ์**
ปลากะพงขาวจัดเป็นปลากินเนื้อที่กินสิ่งมีชีวิตขนาดเล็กกว่าทุกชนิดเป็นอาหาร เช่น ปลาขนาดเล็ก กุ้ง และปูและเป็นปลาที่กินพวกเดียวกันที่มีขนาดเล็กกว่าเป็นอาหารเช่นกัน แต่สามารถนํามาเลี้ยงให้กินอาหารที่ไม่มีชีวิตได้เช่น อาหารเม็ดสําเร็จรูป รวมถึงเศษปลา หรือซากสัตว์ ทั้งนี้ปลากะพงขาวในธรรมชาติมักอาศัยและหาอาหารเป็นฝูง ซึ่งปลาที่มีขนาดเล็กจะมีนิสัยดุกว่าปลาขนาดใหญ่แตจะหายไปเองเมื่อเติบโตขึ้น
ฤดูผสมพันธุ์ของปลากะพงขาวจะเริ่มในช่วงกลางฤดูร้อน โดยพ่อแม่ปลาที่มีไข่และน้ำเชื้อพร้อมผสมพันธุ์จะว่ายจากแหล่งน้ำจืดไปหาแหล่งน้ำกร่อยบริเวณปากแม่น้ำหรือเขตติดต่อกับทะเลที่มีความเค็มปานกลาง 
ในภาคใต้ฝั่งตะวันตก ปลากะพงขาวจะวางไข่ก่อนฤดูฝนเล็กน้อย ในช่วงเดือนมีนาคม-มิถุนายน และในทางชายทะเลฝั่งอ่าวไทย ปลากะพงขาวจะวางไข่ในช่วงเดือนกรกฎาคม-ตุลาคม เพราะอิทธิพลของฤดูมรสุมที่แตกต่างกันในแต่ละพื้นที่

**อ้างอิง**

**แหล่งข้อมูลอื่น**
กะพงขาว
หมวดหมู่:วงศ์ปลากะพงขาว
กะพงขาว
กะพงขาว
กะพงขาว
กะพงขาว
กะพงขาว
กะพงขาว
กะพงขาว
กะพงขาว
กะพงขาว
หมวดหมู่:สัตว์น้ำประจำจังหวัดของไทย
ฟุตบอลทีมชาติบรูไน

ฟุตบอลทีมชาติบรูไน (Pasukan bola sepak kebangsaan Brunei; ทางฟีฟ่ายอมรับเป็น บรูไนดารุสซาลาม) เป็นทีมฟุตบอลประจำประเทศบรูไน ควบคุมโดย สมาคมฟุตบอลแห่งบรูไน ทีมก่อตั้งเมื่อปี พ.ศ. 2502 และเข้าร่วมฟีฟ่าในปี พ.ศ. 2539 และปัจจุบันเป็นส่วนหนึ่งของ เอเอฟซี ทีมชาติบรูไนยังไม่มีผลงานในระดับฟุตบอลโลก และระดับฟุตบอลเอเชีย แต่ในระดับอาเซียน ได้ร่วมเล่นในไทเกอร์คัพ 1 ครั้ง ในปี 2539

**ผลงาน**

**ฟุตบอลโลก**
 1930-1982, 1990-1998, 2006 - ไม่ได้เข้าร่วม- 1986, 2002 - ไม่ผ่านรอบคัดเลือก

**เอเชียนคัพ**
 1956-1968, 1980-1996, 2007 - ไม่ได้เข้าร่วม- 1972, 1976, 2000, 2004 - ไม่ผ่านรอบคัดเลือก

**เอเอฟซีแชลเลนจ์คัพ**
 2006 - รอบแรก

**อาเซียนฟุตบอลแชมเปียนชิพ**
 1996 - รอบแรก- 1998 - ไม่ผ่านรอบคัดเลือก- 2000 - ถอนตัว- 2002-2004 - ไม่ได้เข้าร่วม- 2007-2020 - ไม่ผ่านรอบคัดเลือก- 2022 - รอบแรก- 2024 - ไม่ผ่านรอบคัดเลือก

**อ้างอิง**
บรูไน
หมวดหมู่:ฟุตบอลในประเทศบรูไน
การเขียน

การเขียน คือการสื่อสารชนิดหนึ่งของมนุษย์ การเขียนเป็นการแสดงความรู้ ความคิด ความรู้สึก ความต้องการ ให้เป็นลายลักษณ์อักษรต่อผู้ที่อ่าน เพื่อให้ผู้รับสารสามารถอ่านได้เข้าใจ ความรู้ ความคิด ความรู้สึก ความต้องการ แล้วสามารถนำมาบอกต่อกับบุคคลอื่นได้ตามที่ผู้รับสารได้รับ เครื่องมือในการเขียนเช่น ดินสอ ปากกา สี พู่กัน กระดาษ กระดาน ฯลฯ การเขียนจะต้องเขียนเป็นภาษา ซึ่งอาจเขียนเป็นภาษาเดียวหรือหลายภาษาก็ได้

**ประเภทของการเขียน**
การเขียนสามารถแบ่งออกได้หลายประเภท ขึ้นอยู่กับจุดประสงค์ รูปแบบ เนื้อหา และวิธีการนำเสนอ
1. การเขียนเชิงสารคดี
มุ่งเน้นนำเสนอข้อมูล ข้อเท็จจริง ความรู้- ตัวอย่าง: บทความ ข่าวสาร สารคดี รายงาน ตำราเรียน เอกสารทางวิชาการ
2. การเขียนเชิงบันเทิงคดี
มุ่งเน้นสร้างความสนุกสนาน เพลิดเพลิน- ตัวอย่าง: นวนิยาย เรื่องสั้น บทละคร บทกวี การ์ตูน นิทาน
3. การเขียนเชิงวิชาการ
มุ่งเน้นนำเสนอผลงานวิจัย ความรู้เฉพาะทาง- ตัวอย่าง: วิทยานิพนธ์ บทความวิชาการ รายงานการวิจัย
4. การเขียนเชิงธุรกิจ
มุ่งเน้นการสื่อสารในองค์กร เอกสารทางธุรกิจ- ตัวอย่าง: จดหมาย อีเมล รายงาน เอกสารสัญญา แผนธุรกิจ
5. การเขียนเชิงกวี
มุ่งเน้นความสวยงามของภาษา สื่ออารมณ์ ความรู้สึก- ตัวอย่าง: บทกวี กลอน กาพย์ โคลง ฉันท์
6. การเขียนบันทึกส่วนตัว
มุ่งเน้นบันทึกความคิด ความรู้สึก ประสบการณ์ส่วนตัว- ตัวอย่าง: บันทึกส่วนตัว ไดอารี่ จดหมายเหตุ
7. การเขียนจดหมาย
มุ่งเน้นสื่อสาร แลกเปลี่ยนความคิด ความรู้สึก กับบุคคลอื่น- ตัวอย่าง: จดหมายส่วนตัว จดหมายทางการ จดหมายธุรกิจ
8. การเขียนออนไลน์
มุ่งเน้นสื่อสาร แลกเปลี่ยนข้อมูล บนโลกออนไลน์- ตัวอย่าง: บทความ บล็อก โพสต์โซเชียลมีเดีย อีเมล
9. การเขียนอื่นๆ
ยังมีประเภทการเขียนอื่นๆ อีกมากมาย ขึ้นอยู่กับวัตถุประสงค์และเนื้อหา เช่น การเขียนบทความวิจารณ์ การเขียนบทละคร การเขียนสคริปต์ภาพยนตร์
10. รูปแบบการเขียน
รูปแบบการเขียน แบ่งออกเป็น 2 ประเภทหลัก- การเขียนร้อยแก้ว: ไม่มีฉันทลักษณ์ บังคับคํา- การเขียนร้อยกรอง: มีฉันทลักษณ์ บังคับคํา

**แหล่งข้อมูลอื่น**
  สำนักงานราชบัณฑิตยสภา
หมวดหมู่:การสื่อสาร
หมวดหมู่:การเขียน
ยุคสัมฤทธิ์

ยุคสัมฤทธิ์ หรือสะกดว่า สำริด (Bronze Age) เป็นยุคก่อนประวัติศาสตร์ยุคหนึ่งที่มนุษย์รู้จักใช้โลหะสัมฤทธิ์ ในบางพื้นที่ได้เข้าสู่ช่วงก่อนมีตัวอักษร และบางพื้นที่อารยธรรมเมืองได้เริ่มก่อร่างขึ้น ยุคสัมฤทธิ์เป็นยุคที่สองในระบบสามยุคหิน-สัมฤทธิ์-เหล็ก ซึ่งเสนอโดย Christian Jürgensen Thomsen สำหรับจำแนกและศึกษาสังคมยุคโบราณ ยุคสัมฤทธิ์โดยทั่วไปเกิดขึ้นหลังยุคหินใหม่ โดยมียุคทองแดงเป็นช่วงเปลี่ยนผ่าน
สัมฤทธิ์เป็นโลหะที่เกิดจากทองแดงหลอมกับดีบุก ตะกั่วหรือโลหะอื่น สังคมในยุคดังกล่าวอาจผลิตโดยการหล่อโลหะขึ้นเองหรือค้าขายเแลกเปลี่ยนจากแหล่งผลิตที่อื่น ทั้งนี้ สัมฤทธิ์มีความแข็งและทนทานกว่าโลหะอื่นที่มีอยู่ในเวลานั้น ทำให้อารยธรรมที่รู้จักใช้สัมฤทธิ์มีข้อได้เปรียบทางเทคโนโลยี ส่วนเหล็ก แม้ว่าจะมีอยู่มากในธรรมชาติ แต่ด้วยจุดหลอมเหลวที่สูงทำให้ไม่มีใช้กันแพร่หลายจนปลายสหัสวรรษที่ 2 ก่อนคริสตกาล ส่วนเตาเผาภาชนะดินเผาซึ่งมีอายุถึง 6,000 ปีก่อนคริสตกาลสามารถผลิตความร้อนเพื่อหลอมดีบุกกับทองแดงได้แล้ว 
วัฒนธรรมยุคสัมฤทธิ์แตกต่างกันในการพัฒนาการเขียนขึ้นครั้งแรก จากหลักฐานทางโบราณคดีพบว่าวัฒนธรรมในเมโสโปเตเมีย (อักษรคูนิฟอร์ม) และอียิปต์ (ฮีโรกลิฟ) เป็นผู้พัฒนาระบบการเขียนที่มีใช้แห่งแรก
หมวดหมู่:ร็อคแมน

บทความเกี่ยวกับเกม ร็อคแมน
หมวดหมู่:เกมจากค่ายแคปคอม
หมวดหมู่:เกมชุด
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมซูเปอร์ฮีโร
หมวดหมู่:หมวดหมู่ตั้งตามชื่อวิดีโอเกม